C 204/6
FI
Euroopan unionin virallinen lehti
12.6.2023
Jotta yhteisiä valvontatoimia olisi mahdollista toteuttaa joustavasti myös tapauksissa, joissa valvojat havaitsevat yksittäistapausta koskevia huolenaiheita, yhteisiä valvontatoimia olisi voitava laajentaa aloille, joita ei ole ennakoitu edellisen vuotuisen uudelleentarkastelun aikaan.
Tässä yhteydessä EKP suhtautuu myönteisesti siihen, että EU:n keskusvastapuolten toimivaltaiset viranomaiset voivat vapaasti pyytää apua jatkuvan valvontatyön kuluessa (11) ”ei pakkoa, ei estettä” -periaatteen mukaisesti.
Jos yhteisiä valvontaryhmiä perustetaan komission ehdotuksen mukaisesti, EKP tukisi määritysosapuolten asiaankuuluvien valvojien osallistumista yhteisiin valvontaryhmiin, määritysosapuolten ja EU:n keskusvastapuolten välisen yhteyden merkitys huomioon ottaen, sekä liikkeeseen laskevien keskuspankkien ja yleisvalvojien osallistumista, ottaen huomioon niiden laajempi systeeminen näkökulma keskusvastapuolten riskienhallintaan.
1.2.
Euroopan arvopaperimarkkinaviranomainen
1.2.1.
Euroopan arvopaperimarkkinaviranomaisen rooli valvonnan lähentämisen ja rajat ylittävän toiminnan riskien lieventämisen edistämisessä Hyvin toimiva pääomamarkkinaunioni edellyttää tiiviisti yhdenmukaistettuja käytäntöjä EU:n keskusvastapuolten valvonnassa.
Jotta voitaisiin edelleen lähentää valvontakäytäntöjä ja edistää Euroopan markkinarakenneasetuksen johdonmukaista soveltamista EU:n keskusvastapuoliin, EKP tukee ehdotuksia Euroopan arvopaperimarkkinavira­ nomaisen aseman vahvistamiseksi yhtenä Euroopan valvontaviranomaisista.
Euroopan arvopaperimarkkinavirano­ maisella olisi erityisesti oltava äänioikeus kollegioissa ja oikeus antaa lausuntoja valvontapäätösluonnoksista, jotka liittyvät vuotuiseen uudelleentarkasteluun ja arviointiin, vakuusvaatimuksiin ja toimiluvan peruuttamiseen.
EKP tukee myös ehdotettua menettelyä, joka koskee EU:n keskusvastapuolen toimivaltaiselle viranomaiselle osoitettavia Euroopan arvopaperimarkkinaviranomaisen lausuntoja (12).
Tämä vastaa täysin Euroopan arvopaperimarkkinavira­ nomaisen horisontaalista osallistumista kaikkiin kollegioihin ja sen myötä sen ainutlaatuisia valmiuksia ja tärkeää roolia, joka sillä on yhteisten kysymysten johdonmukaisen arvioinnin edistämiseksi kollegioissa.
1.2.2.
Rajat ylittävä koordinointi kriisitilanteissa EKP on samaa mieltä siitä, että on tarpeen vahvistaa asiaankuuluvien viranomaisten välistä unionin koordinoin­ tikehystä stressitilanteissa, jotka vaikuttavat tai todennäköisesti vaikuttavat EU:n keskusvastapuoliin tai keskusvasta­ puolimäärityksen alaisiin markkinoihin yleisemmin.
Tämä on olennaisen tärkeää, jotta voidaan varhaisessa vaiheessa tunnistaa yksittäisten EU:n keskusvastapuolten stressitilanteista johtuvia unionin laajuisia leviämisriskejä ja puuttua niihin, ja jotta tällaisiin unionin laajuisiin hätätilanteisiin voidaan reagoida hyvin koordinoidusti ja unionin laajuisesti.
Kriisitilanteita koskeva tarkempi kehys auttaa selkiyttämään asianomaisten viranomaisten ja keskusvastapuolten odotuksia, jotka koskevat noudatettavia käytännön toimia, nopeuttamaan unionin reagointia tällaisiin hätätilanteisiin ja vähentämään kyseisten viranomaisten mahdollisten ristiriitaisten lähestymistapojen riskiä.
Sen vuoksi EKP suhtautuu myönteisesti ehdotetukseen kriisitilanteita koskevien säännösten tarkistamisesta (13), mukaan lukien asiaankuuluvien hätätilanteiden määrittely, Euroopan arvopaperimarkkinaviranomaisen virallinen koordinointitehtävä, Euroopan arvopaperimarkkinaviranomaisen mahdollisuus saada suoraan tähän koordinointi­ tehtävään tarvittavat tiedot ja sen valtuudet antaa toimivaltaisille viranomaisille hätäsuosituksia tilanteissa, joissa hätätilanne vaikuttaisi useampaan kuin yhteen EU:n keskusvastapuoleen tai joissa unionin laajuiset tapahtumat horjuttavat valtioiden rajat ylittävien keskusvastapuolimäärityksen alaisten markkinoiden vakautta.
Keskusvastapuolimääritykseen unionissa vaikuttaviin vakaviin stressitilanteisiin reagoiminen hyvin koordinoidusti edellyttää keskusvastapuolten valvontakomitean tehokasta vuorovaikutusta muiden asiaankuuluvien viranomaisten kanssa.
Asianomaiset liikkeeseen laskevat keskuspankit olisi sen vuoksi aina kutsuttava keskusvastapuolten valvontakomitean kokouksiin, jotka kutsutaan koolle, kun rahoitusmarkkinoiden kehitys voi vaikuttaa haitallisesti markkinoiden likviditeettiin, rahapolitiikan välittymiseen tai maksujärjestelmien moitteettomaan toimintaan.
Näin varmistettaisiin myös johdonmukaisuus suhteessa ehdotetun asetuksen lähestymistapaan, jonka mukaan liikkeeseen laskevat keskuspankit osallistuisivat kaikkiin keskusteluihin EU:n keskusvastapuolista (ks. jäljempänä 1.3.1 kohta).
(11) Ks. ehdotetun asetuksen 1 artiklan 18 alakohta, jolla lisätään Euroopan markkinarakenneasetukseen uusi 23 b artiklan 2d kohta.
(12) Ks. ehdotetun asetuksen 1 artiklan 12 ja 17 alakohta.
(13) Ks. ehdotetun asetuksen 1 artiklan 19 alakohta.